laion/Wikipedia-Exotic huggingface dataset:
Lars Johansson

Lars Einar Johansson (sündinud 11. juulil 1987 Avesta vallas) on Rootsi jäähokimängija, kes mängib väravavahina Rootsi kõrgliigaklubis Frölunda. Rootsi kõrgliigas debüteeris ta hooajal 2006–07 Mora IK-s. Aastatel 2008–2013 mängis ta Mora ja Västerås IK-ga Rootsi esiliigas. Aastatel 2013–2016 mängis Johansson Rootsi kõrgliigas Frölunda ridades. Hooajal 2015–16 oli ta Rootsi kõrgliigas parima tõrjeprotsendiga väravavaht (.927) ja lasi endale keskmiselt lüüa kõige vähem värvaid mängu kohta (1,74), lisaks sai ta kirja enim nullimänge (kokku seitse). Samal hooajal tuli ta Frölundaga Rootsi meistriks ning Johansson valiti liiga hooaja parimaks väravavahiks. 2016. aastal võitis ta Frölundaga lisaks Jäähoki Meistrite Liiga. 2016. aasta mais sõlmis ta üheaastase lepingu NHL-i klubiga Chicago Blackhawks. Hooajal 2016–17 mängis ta ainult American Hockey League'is Blackhawksi noorteklubis Rockford IceHogs. 2017. aasta juulis sõlmis ta lepingu KHL-i klubiga Moskva CSKA. 2019. aastal valiti ta KHL-i tähtede mängule. Samal aastal võitis ta CSKA-ga Gagarini karika. Hooaegadel 2017–18, 2019–20 ja 2020–21 lasi ta KHL-is kõikidest väravavahtidest endale keskmiselt lüüa kõige vähem värvaid mängu kohta (vastavalt keskmiselt 1,31, 1,40 ja 1,59 väravat mängus). 2021. aasta juunis liitus ta Peterburi SKA-ga. Hooajal 2021/22 lasi Johansson KHL-is kolmandat hooaega järjest endale lüüa keskmiselt kõige vähem väravaid mängu kohta (1,63). 2022. aasta mais naasis ta Frölundasse. Rootsi jäähokikoondise koosseisus osales Johansson 2022. aasta taliolümpiamängudel. Tema vanem vend Martin Johansson on murdmaasuusataja ja orienteeruja. "Ларс Юханссон – в СКА!". ska.ru. 15.6.2021. Vaadatud 15.10.2021 Lars Johansson KHL.ru lehel Lars Johansson hockeydb.com lehel
Loodusmets

Loodusmets – mets, olenemata selle vanusest, mida pole kunagi raiutud ja mis on arenenud looduslike häiringute tagajärjel ja looduslike protsesside käigus. Ingliskeelseks vasteks eesti loodusmetsa mõistele on Old-growth forest. Vana loodusmets Põlismets Raiesmik Ürgmets Ürgloodus "ELi elurikkuse strateegia aastani 2030". 14.09.2020. Vaadatud 30.03.2021. Meie metsades leidub mitmesuguseid Natura 2000 alasid Eesti Mets 2/2007
Simon Džanašia

Simon Džanašia (gruusia keeles სიმონ ჯანაშია; 26. juuli (vkj. 13. juuli) 1900 Makveneti küla, Ozurgethi maakond, Kutaissi kubermang (tänapäeval Ozurgethi rajoon) – 5. november 1947 Thbilisi) oli gruusia ajaloolane. Simon Džanašia isa oli pedagoog ja etnoloog Nikoloz Džanašia. Simon Džanašia lõpetas 1922. aastal Thbilisi Riikliku Ülikooli. Aastatel 1924–1930 oli ta samas ülikoolis õppejõud, 1930–1935 professori abi ja 1935–1947 professor. 1936. aastal sai ta NSV Liidu Teaduste Akadeemia Gruusia filiaali Keele, ajaloo ja materiaalse kultuuri instituudi direktoriks. 1941. aastal oli ta üks Gruusia NSV Teaduste Akadeemia rajajatest ja kuni surmani 1947. aastal selle asepresident. 1943. aastal valiti Džanašia NSV Liidu Teaduste Akadeemia akadeemikuks. Lenini orden (kaks korda) Tööpunalipu orden (1945) Stalini preemia (esimene järk) (1943) Stalini preemia (teine järk) (1947) Симон Джанашиа Люди
Fariza Ongarsõnova

Fariza Ongarsõnova (kasahhi keeles Фариза Оңғарсынова; 25. detsember 1939 – 23. jaanuar 2014 Nur-Sultan) oli kasahhi kirjanik ja tõlkija. Fariza Ongarsõnova loomingust on eesti keeles Ly Seppeli tõlkes ilmunud luulekogu "Lõõsalaulud" (1984; kirjastus Eesti Raamat). Aastail 1996–2004 oli ta Kasahstani parlamendi alamkoja mäžilis liige.
Montenegro kampaania

Montenegro kampaania toimus Esimeses maailmasõjas 1916. aasta jaanuaris, mille tagajärjel Austria-Ungari armee alistas ja okupeeris Serbia Kuningriigi sõjalise vastupanu ajal viimase liitlase Montenegro Kuningriigi. Austria-Ungari okupatsioon Serbias
Bachtrack

Bachtrack on Londonis väljaantav rahvusvaheline veebimuusikaajakiri, mis avaldab klassikalise muusika, ooperi-, balleti- ja tantsuürituste kuulutusi, samuti ülevaateid nendest žanritest, intervjuusid ja üldartikleid.
Vana basaar

Vana basaar (makedoonia keeles Стара чаршија ehk Stara čaršija, albaania keeles Çarshia e Vjetër, türgi keeles Eski Çarşı) on Põhja-Makedoonia pealinnas asuv basaar. See asub Vardari jõe idakaldal ja ulatub Skopje kindluse juurest Serava jõeni. Balkani maade üks vanim ja suurim turuplats on olnud Skopje kaubanduse keskus vähemalt 12. sajandist. Bit Pazar
Vaikus saab värvideks

"Vaikus saab värvideks" on Jaan Kaplinski luuletuste valikkogu, mis on avaldatud 2006. aastal ja sisaldab luuletusi aastatest 1955–2005. Valimik võtab kokku kirjaniku 50 aasta pikkuse loometee ja märgib 65 aasta elutee täitumist. Kujundaja ja fotode autor on illustraator Kalli Kalde. Kaplinski luulet kandvaks motiiviks on unenäolisus ja piiride hägusus, tihti ka kujundite abstraktsus. Luuletuste temaatika hõlmab märksõnu, nagu aeg, igavik, loodus ja minevik. Kõige enam tulevad luuletustes esile looduskujundid ja võrdlused. Aja möödumist ja minevikku kujutab luule-mina mälestuste kaudu. Väljapaistvaks võtteks on proportsioonide võrdlemine ning välisega üheks sulamine, nt suur ja väike, üksikisik ja kogukond. Igavikulisus väljendub pidevas liikumises millegi poole. Luuletuste põhiideeks on maailmas kõige omavaheline seotus. Olulisel kohal on Tartu, ent ka teised Eestimaa paigad, mida luuletustes tihti mainitakse. Esilekerkivateks kujunditeks on metafoor ja personifikatsioon. Luulekogu esimene pool on riimluules ning luuletused lähevad järk-järgult üle vabavärsile. Suurem osa luuletusi on kirjavahemärgistusteta. Kirjavahemärkide puudumine annab luuletustele voolavuse. Kogu sisaldab ka murdeluulet. Luulekogu kandva idee võtab kokku Olavi Teppan: „Luulekogu „Vaikus saab värvideks” sisaldab tipmisi fragmente Kaplinski luule kesksest ideest: eri meeltega kogetav vastandite maailm on siiski ainuline harmooniliselt tunnetatav tervik.” Jaan Kaplinski (2006). "Vaikus saab värvideks". Tänapäev. Teppan, Olavi (19. jaanuar 2006). "Vaikus saab värvideks" (PDF).
Nikola Milenković

Nikola Milenković (serbia kirillitsas Никола Миленковић; sündinud 12. oktoobril 1997 Belgradis) on Serbia jalgpallur, kes mängib kaitsjana Inglismaa kõrgliigaklubis Nottingham Forest ja Serbia jalgpallikoondises. Ta alustas klubikarjääri Serbia klubis Partizan, mille meeskonnas debüteeris ta Serbia kõrgliigas hooajal 2015–16. Hooajal 2016–17 tuli ta klubiga Serbia meistriks. 2017. aasta suvel liitus ta Itaalia kõrgliigaklubiga Fiorentina. Üleminekusumma oli umbes 5,1 miljoni eurot. Seal mängis ta kokku seitse hooaega. 2024. aasta juulis sõlmis ta viieaastase lepingu Nottingham Forestiga. Serbia jalgpallikoondises tegi Milenković debüüdi 29. septembril 2016 sõprusmängus Katari vastu. Koondisekarjääri esimese värava lõi ta 7. septembril 2019 EM-i valikmängus Portugali vastu. Ta kuulus Serbia koondisse 2018. ja 2022. aasta maailmameistrivõistlustel ning 2024. aasta Euroopa meistrivõistlustel. Partizan Serbia Superliga: 2016–17 Serbia karikas: 2016–17 Fiorentina Coppa Italia: teine koht 2022–23 UEFA Euroopa Konverentsiliiga: teised kohad 2022–23, 2023–24 Club, Nottingham Forest Football (18. juuli 2024). "Forest complete signing of Nikola Milenković". Nottingham Forest Football Club. Profiil Nottingham Forest F.C. kodulehel
Uroš Spajić

Uroš Spajić (serbia kirillitsas Урош Спајић; sündinud 13. veebruaril 1993 Belgradis) on Serbia jalgpallur, kes mängib keskkaitsjana Türgi kõrgliigaklubis Kasımpaşa ja Serbia jalgpallikoondises. Ta alustas klubikarjääri Serbia klubis Belgradi Crvena zvezda, mille meeskonnas debüteeris ta Serbia kõrgliigas hooajal 2012–13. Aastatel 2013–2016 mängis ta Prantsusmaa kõrgliigaklubis Toulouse ja 2016–2018 Belgia kõrgliigaklubis Anderlecht. 2018. aasta mais sõlmis ta viieaastase lepingu Venemaa kõrgliigaklubiga Krasnodar. 2020. aasta septembris läks ta laenule Hollandi kõrgliigaklubisse Feyenoord. 2022. aasta jaanuaris sõlmis ta lepingu Kasımpaşaga. Serbia jalgpallikoondises tegi Spajić debüüdi 4. septembril 2015 EM-i valikmängus Armeenia vastu. Ta kuulus Serbia koondisse 2018. aasta maailmameistrivõistlustel, kuid üheski mängus ta turniiril väljakule ei pääsenud. Anderlecht Belgia kõrgliiga: 2016–17 Belgia superkarikas: 2017
Predrag Rajković

Predrag Rajković (serbia kirillitsas Предраг Рајковић; sündinud 31. oktoobril 1995 Negotinis) on Serbia jalgpallur, kes mängib väravavahina Hispaania kõrgliigaklubis Mallorca ja Serbia jalgpallikoondises. Ta alustas klubikarjääri Serbia klubis FK Jagodina, mille meeskonnas debüteeris ta Serbia kõrgliigas 2013. aasta märtsis. Aastatel 2013–2015 mängis ta Serbia kõrgliigas Belgradi Crvena Zvezda ridades. Aastatel 2015–2019 mängis ta Iisraeli kõrgliigaklubis Tel Avivi Maccabi, kellega tuli hooajal 2018–19 Iisraeli meistriks. 2019. aasta juulis sõlmis ta nelja-aastase lepingu Prantsusmaa kõrgliigaklubiga Stade de Reims. 2022. aasta juulis sõlmis ta nelja-aastase lepingu Mallorcaga. 2013. aastal tuli Rajković Serbia kuni 19-aastaste koondisega Euroopa omavanuste meistriks. 2015. aastal tuli ta Serbia kuni 20-aastaste koondisega juunioride maailmameistriks. 2015. aasta juunioride maailmameistrivõistlustel valiti ta turniiri parimaks mängijaks. Rajković kuulus varuväravavahina Serbia koondisse 2018. aasta maailmameistrivõistlustel. Tel Avivi Maccabi Iisraeli kõrgliiga: 2018–19 Toto karikas: 2017–18, 2018–19
Pero Antić

Pero Antić (sündinud 29. juulil 1982 Skopjes) on Põhja-Makedoonia endine elukutseline korvpallur, kes töötab 2019. aastast Põhja-Makedoonia korvpalliliidu presidendina. Kolm korda Euroliiga meistriks tulnud Antić on mänginud ka NBA klubis Atlanta Hawks. Antić on mänginud Põhja-Makedoonia, Kreeka, Serbia, Bulgaaria, Venemaa ja Türgi klubides ning NBA klubis Atlanta Hawks. Mitme riigi meistriks ja karikavõitjaks tulnud Antić on aastaid mänginud ka Euroliigas ning tulnud kolmekordseks Euroliiga meistriks: 2012. ja 2013. aastal Piraeuse Olympiacose ja 2017. aastal Istanbuli Fenerbahçega. Hooajad 2013/14 ja 2014/15 mängis Antić USA-s, kus tõi NBA klubi Atlanta Hawksi kasuks kokku 113 mänguga keskmiselt 6,3 punkti ja 3,5 lauapalli. Antić on mänginud Põhja-Makedoonia korvpallikoondises ja olnud selle kapten. 2011. aastal Leedus peetud Euroopa meistrivõistlustel viskas ta keskmiselt 11,5 punkti ja hankis 8,8 lauapalli mängus ning aitas koondise nelja parema sekka. Poolfinaalis kaotati 80 : 92 Hispaaniale ja kolmanda koha mängus 68 : 72 Venemaale. 3-kordne Euroliiga võitja (2012, 2013, 2017) 2-kordne Kreeka meister (2002, 2012) 2-kordne Türgi meister (2016, 2017) Serbia meister (2018) 2-kordne Bulgaaria meister (2008, 2010) Türgi karika võitja (2016) Venemaa karika võitja (2011) Venemaa karikavõistluste kõige väärtuslikum mängija (2011) Serbia karika võitja (2006) Bulgaaria karika võitja (2008) Bulgaaria meistriliiga kõige väärtuslikum mängija (2008) Pero Antić – NBA.com Pero Antić – Basketball-Reference.com
Otu Vaarmann

Otu Vaarmann (sündinud 28. novembril 1937 Tallinnas) on eesti matemaatik ja õppejõud. Lõpetas Tallinna 2. Keskkooli 1956; lõpetas TRÜ matemaatika-loodusteaduskonna matemaatika osakonna arvutusmatemaatika erialal 1961; Eesti NSV TA Küberneetika Instituudi aspirant 1965–1968; füüsika-matemaatikateaduste kandidaat 1970. Doktorikraad ("Some iterative methods with successive approximation of the inverse and pseudoinverse operator" (vene keeles), juh. Sulev Ulm), Eesti NSV TA, 1970; dotsent 1970; vanemteadur 1975; professor 1995. Eesti NSV/Eesti TA Küberneetika Instituudi insener 1961–1963, nooremteadur 1963–1964, 1968–1972, vanemteadur 1972–1988, sektorijuhataja 1988–1993, juhtivteadur 1993; TPedI vanemõpetaja 1972, tunnitasuline õppejõud 1973–1975; Eesti Merehariduskeskuse dotsent 1992–1993; Eesti Kõrgema Kommertskooli tunnitasuline õppejõud 1993–1994, 2003; TTÜs 1962–1964, 1970–1971, 1990–…: matemaatika kateedri tunnitasuline õppejõud 1962–1964, 1970–1971; majandusmatemaatika kateedri dotsent 1990–1992; mehaanikainstituudi vanemteadur 1993–1994, dotsent 1994–1995; matemaatikainstituudi rakendusmatemaatika professor ja õppetooli juhataja 1995–2003, emeriitprofessor 2003–…; TTÜ Küberneetika Instituudi mehaanika ja rakendusmatemaatika osakonna vanemteadur 1997–2004, erakorraline vanemteadur 2004. Mittelineaarsete võrrandite ja optimeerimisülesannete lahendusmeetodid; vähimruutude ülesanded ja üldistatud pöördteisendused, pöördülesanded, paralleelarvutused, numbriline analüüs modelleerimises. Avaldanud üle 130 teaduspublikatsiooni. Juhendanud üht aspiranti ja seitset diplomitööd. Toimetanud erialaseid väljaandeid; olnud peakorraldaja paljudel rahvusvahelistel ja riigisisestel konverentsidel; Euroopa töörühmade "Multiple Criteria Decision Aiding" ja "Financial Modelling" liige ja esindaja Eestis; referaatajakirja Zentralblatt für Mathematik referent alates 1972; TTÜ nõukogu liige 1999–2000; TPÜ matemaatika magistritööde kaitsmisnõukogu liige 1993–2003; habilitatsioonikomisjoni liige professorite valimisel TÜ-s 1995, 1996 ja TPÜ-s 1998, 1999, 2005; A. Humala preemia määramiskomisjoni esimees 1997; Balti Operatsioonianalüüsi Seltsi (Baltic Operations Research Society, BaltORS) juhatuse liige 1996–2003 ja president alates 2006; Euroopa töörühmade "Multicriterial Aid for Decisions" ja "Financial Modelling" liige alates 2002; Eesti Teadlaste Liidu ja Eesti Matemaatika Seltsi asutajaliige 1987. TTÜ tänukirjad 2003, 2007. Aiandus, mesindus, sport, muusika, musitseerimine. Tallinna Tehnikaülikooli professorid läbi aegade. Tallinn : Tallinna Tehnikaülikool, 2008, lk. 477-478 Otu Vaarmann Eesti Teadusinfosüsteemis Otu Vaarmann Eesti Teadusinfosüsteemis
Eduard Heger

Eduard Heger (sündinud 3. mail 1976 Bratislavas) on Slovakkia poliitik, kes oli 1. aprillist 2021 kuni 15. maini 2023 Slovakkia peaminister. Eduar Heger on lõpetanud Bratislava Majandusülikooli (slovaki keeles Ekonomická univerzita v Bratislave). Ta oli 21. märtsist 2020 kuni 1. aprillini 2021 Slovakkia rahandusminister ja alates 12. märtsist 2021 Slovakkia tervishoiuministri kohusetäitja. Ta on abielus ja tal on neli last.
Ludwig Augustinsson

Hans Carl Ludwig Augustinsson (sündinud 21. aprillil 1994 Stockholmis) on Rootsi jalgpallur, kes mängib vasakkaitsjana Hispaania kõrgliiga klubis Sevilla ja Rootsi jalgpallikoondises. Ta alustas klubikarjääri Rootsi klubis IF Brommapojkarna, mille noorteakadeemiaga liitus ta 1999. aastal. Klubi põhimeeskonnas debüteeris ta Rootsi esiliigas 2011. aastal. Aastatel 2013–2014 kuulus ta Rootsi kõrgliiga klubisse IFK Göteborg. 2015. aasta jaanuaris siirdus ta Taani kõrgliiga klubisse FC København, kus mängis kolm hooaega. Hooaegadel 2015–16 ja 2016–17 tuli ta klubiga Taani meistriks. Aastatel 2017–2021 mängis ta Saksamaa kõrgliiga klubis Bremeni Werder. 2021. aasta augustis liitus ta Sevillaga. 2015. aastal tuli Augustinsson Rootsi kuni 21-aastaste koondisega Euroopa omavanuste meistriks. Rootsi jalgpallikoondises debüteeris ta 2015. aasta jaanuaris. Ta on kuulunud Rootsi koondisse 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel. Koondisekarjääri esimese värava lõi ta 2018. aasta maailmameistrivõistluste viimases alagrupimängus 27. juunil Mehhiko vastu. IFK Göteborg Svenska Cupen: 2012–13 København Taani Superligaen: 2015–16, 2016–17 Taani karikas: 2014–15, 2015–16, 2016–17
Nur-Astana mošee

Nur-Astana mošee (kasahhi keeles Нұр-Астана мешіті) on mošee Kasahstani pealinnas Nur-Sultanis. Nur-Astana mošee avati 22. märtsil 2005. Hoone projekteeris Liibanoni arhitekt Charles Hadife. Mošee kuppel on 40-meetri kõrgune. See sümboliseerib seda, et prohvet Muḩammad oli 40-aastane, kui ta sai Allahilt ilmutuse. Mošee neli minaretti on 63 meetri kõrgused. See sümboliseerib seda, et prohvet Muḩammad elas 63 aastaseks. Мечеть Нур-Астана Тонкости туризма
Viktor Jullinen

Viktor Jullinen (7. august 1935 Krasnoje Selo – 11. märts 2021) oli ingerisoome päritolu Eesti majandus- ja põllumajandusteadlane. Ta sündis taluniku pojana. Ta lõpetas aastal 1955 Tallinna Mäetehnikumi ja aastal 1965 Eesti Põllumajanduse Akadeemia põllumajanduskönoomika erialal. Aastal 1992 täiendas ta end Soomes. Ta oli aastast 1973 majanduskandidaat. Ta töötas aastatel 1959–1962 Järva-Jaani Põllumajanduse Mehhaniseerimise Koolis õpetajana, aastatel 1962–1965 Paide Keskkoolis asedirektorina tootmisõpetuse alal ja aastatel 1965–1966 Paide Rajooni Masinaarvutusjaama juhatajana. Aastatel 1966–1977 ja 1980–2001 töötas ta Eesti Maaülikoolis, sealhulgas aastatel 1966–1977 ja 1980–1988 dotsendina, aastatel 1988–1994 põllumajanduse ökonoomika kateedri (hiljem õppetooli) juhatajana, aastast 1992 ühtlasi professorina, aastatel 1994–2001 oli ta majandus- ja sotsiaalteaduskonna dekaan ning agraarökonoomika ja turunduse instituudi juhataja. Aastatel 1977–1980 töötas ta Guineas Conakry Polütehnilises Instituudis põllumajandusökonoomika professorina. Tal on uurimusi põllumajanduse ökonoomika ja põllumajanduspoliitika alalt. Aastal 1998 valmis tal Eesti Teadusfondi tellimusena uurimus Eesti põllumajanduse arengu, efektiivsuse ja konkurentsivõime kohta. Ta juhendas Eesti põllumajanduse Euroopa Liidu nõuetega kohandamise ning maaelu ja maamajanduse arendamise projekti. Aastast 1999 oli ta Eesti Maaülikooli majandus- ja sotsiaalinstituudi emeriitprofessor. 2001 Eesti Maaülikooli teenetemedal Tootmisvahendite efektiivne kasutamine põllumajanduses (1975) Planeerimine ja efektiivsus rahvamajanduses (1988) Possibilities of the formation of protectionism policies in Estonia considering its joining the international structure. – Maatalouden taloudellinen tutkimuslaitos (Helsingi, 1995) Viktor Jullinen Eesti entsüklopeedia digiversioonis
Pääsuke (täpsustus)

Pääsuke on lind, pääsulaste seltsi esindaja. Pääsulaste sekka kuulub ka Eesti rahvuslind suitsupääsuke. Seda nime kannavad ka: Pääsuke, raamatusari Pääsuke, perekonnanimi Pääsuke, filmiajaleht Valgevene Eesti Selts Pääsuke Stockholmi Eesti Lasteaed "Pääsuke"
Kosovo lahing (1915)

Kosovo pealetung (serbia keeles Косовска битка; bulgaaria keeles Косовска настъпателна операция; saksa keeles Verfolgungskämpfe im Kosovo) oli sõjaline ründeoperatsioon, mis toimus seoses Esimese maailmasõjaga. Selle viisid läbi Saksa, Austria-Ungari ja Bulgaaria üksused preisi feldmarssal August von Mackenseni juhtimisel. Selle lõplik eesmärk oli ümbritseda ja hävitada Serbia armee jäänukid. Pealetung viidi läbi Kosovo väljal, kuhu Serbia armee oli 1915. aasta novembris suunatud taanduma. Serbia Kuningriigi lüüasaamine ning armee ja valitsuse sunniviisiline pagendamine tähistas Serbia kampaania lõppu sama aasta 24. novembril. Albaania Golgota
Mark Anders Lepik

Mark Anders Lepik (sündinud 10. septembril 2000 Tallinnas) on Eesti jalgpallur (ründaja). Ta mängib Eesti Premium liiga klubis Tallinna FC Flora. A-koondise debüüdi tegi Lepik 7. oktoobril 2020 sõpruskohtumises Leedu vastu. Samas mängus tegi oma debüüdi veel Edgar Tur. Uuendatud seisuga 7. detsember 2023 Eesti karikas Eesti Superkarikas Kõik mängud UEFA Euroopa Liigas Kõik mängud UEFA Euroopa Konverentsiliigas Kõik mängud Superkarikas Uuendatud seisuga 11. märts 2023 Tallinna FC Flora Premium liiga: 2017, 2019, 2020, 2022, 2023 Eesti karikas: 2020 FC Nõmme United U17 U17 Eliitliiga: 2015 2018 - Premium liiga parim noormängja Eesti jalgpallikoondislaste loend Eesti – Leedu Fännide lemmik 2018 - Zakaria Beglarišvili Soccernet.ee, 9. detsember 2018 Mark Anders Lepik Eesti Jalgpalli Liidu kodulehel Mark Anders Lepik koondise statistika Eesti Jalgpalli Liidu kodulehel FC Flora profiil Transfermarkti profiil
Birkirkara

Birkirkara (lühendatult ka B'Kara) on linn Maltal Keskregioonis. Birkirkara on elanike arvult teine linn Maltal. Asulat on esmamainitud 1436. aastal. Kurt Sansone:See which Maltese towns had the highest growth in foreign residents over the last decade Malta Today, 7. november 2018 Birkirkara Parish Church Malta.com
Kosovo lahing

Kosovo lahing võib tähendada ühte järgmist: Kosovo lahing (1369) Kosovo lahing (1389) Tripolje lahing (1402) Kosovo lahing (1448) Kosovo lahing (1831) Kosovo lahing (1915) Kosovo operatsioon (1944) Kosovo mäss (1995–1998) Kosovo sõda (1998–1999) Kosovo lahing (film)
Neeme Ellermaa

Neeme Ellermaa (sündinud 27. detsembril 1961 Tartus) on Eesti haridustegelane. Lapsepõlv ja kooliiga möödusid Saaremaal. 15-aastaselt asus õppima Väimela Näidissovhoostehnikumi zootehniku erialale ja lõpetas kooli kiitusega 1981. aastal. 1981 asus õppima Eesti Põllumajandusakadeemiasse. 1982 asus õppima Tartu Ülikooli psühholoogiat ning lõpetas ülikooli 1989. aastal. Esimene töökoht oli Pärnu Niidupargi koolis ajalooõpetajana. Mõne aja pärast asus tööle psühholoogina IV Keskkoolis, õpetas seal ühiskonnaõpetust ja füsioloogiat. 1988. aastal asutati Aldur Vungi ja Neeme Ellermaa eestvedamisel Sütevaka selts ja kohe selle järel Sütevaka seminar, mille juhatajaks sai Ellermaa. Ellermaa ettepanekul hakati arendama humanitaargümnaasiumi loomise ideed. Pärnu IV Keskkooli tollane direktor Tõnu Tõniste käis välja mõtte rajada kooli uue õppesuunaga klass ja Ellermaa pakkus, et see võiks olla humanitaarkallakuga klass. 1989 sügisel alustas Pärnu IV Keskkooli ruumides õppetööga 10. klass ehk tertia, millest sai Sütevaka Humanitaargümnaasiumi eelkäija. Eristaatusega üksuse juhiks sai Neeme Ellermaa. Aastatel 1990–1998 oli Ellermaa Pärnu Sütevaka Humanitaargümnaasiumi direktor. 1990 kevadel sai tänu Pärnu linnapeale Jaak Saarniidule loodav Eesti esimene erakool endise Pärnu Merekooli hoone. 1990 septembriks oli gümnaasium saanud koolitusloa ning leitud õpetajad ja kool alustas tööd kuue klassikomplektiga. Neeme Ellermaa määrati Pärnu Sütevaka Humanitaargümnaasiumi direktoriks. 1990 avati Pärnu Sütevaka Humanitaargümnaasiumi muusikaosakond 1993 avati Pärnu Sütevaka Humanitaargümnaasiumi kunstiosakond 1992 maist 1993 novembrini oli Neeme Ellermaa Pärnu Linnavalitsuse liige ja linnanõunik. 1994–1995 juhtis Ellermaa paralleelselt kahte kooli, olles ka Pärnu Vanalinna Põhikooli direktori kohusetäitja. 1999–2000 oli Neeme Ellermaa Eidapere kooli direktor. 2002 asutas Ellermaa erakooli Universalia, mis pakkus keeleõpet, logopeedilist abi ja järeleaitamistunde. Töötanud ka psühholoogina Kaelase Koolis. 1990 Eesti Koolijuhtide Ühenduse asutajaliige ja esimese juhatuse liige. 1990. aastatel oli Ellermaa haridusministeeriumi õppekirjanduse komisjoni liige. Eesti Koolipsühholoogide Ühingu liige. Ajalugu Eidapere kooli koduleht (vaadatud 10. aprillil 2021) "Sütevaka gümnaasiumi looja trügib taas koolitusturule" Pärnu Postimees, 8. oktoober 2002
Edgar Tur

Edgar Tur (sündinud 28. detsembril 1996 Tallinnas) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. A-koondise debüüdi tegi Tur 7. oktoobril 2020 sõpruskohtumises Leedu vastu. Samas mängus tegi oma debüüdi veel Mark Anders Lepik. Uuendatud seisuga 12. märts 2023 Eesti karikas Eesti Superkarikas, Väikesed karikavõistlused Väikesed karikavõistlused 3 mängu Väikesed karikavõistlused ja 4 mängu Esiliiga B üleminekumängud 2 väravat Väikesed karikavõistlused ja 4 väravat Esiliiga B üleminekumängud Kõik mängud UEFA Euroopa Liigas Kõik mängud UEFA Euroopa Konverentsiliiga Uuendatud seisuga 12. märts 2023 Tallinna FC Infonet II Esiliiga B: 2014 Paide Linnameeskond U21 Esiliiga B: 2020 Paide Linnameeskond Eesti karikas: 2022 Eesti jalgpallikoondislaste loend http://jalgpall.ee/koondis/1/mangud/protocol/2395 Eesti – Leedu Eesti Jalgpalli Liidu profiil Paide LM profiil Transfermarkti profiil Koondise mängud